钦定古今图书集成/明伦汇编/氏族典/第249卷 > 张纲
## 钦定古今图书集成/明伦汇编/氏族典/第249卷 > 张纲

按《长清县志》：纲字大振，谨之子。自幼读书，过目成诵。
释褐即擢内台。时中贵曹吉祥欲庇一指挥孽庶夺
嫡，纲疏奏阻之，人呼为真御史。出按宁藩，削其护卫
军士，再巡湖广，两任臬藩，风采茂著，屡陞佥都御史。
御寇奏捷，宪宗尝曰：“西有王钺，北有张纲，朕何忧哉。”
后感痹疾，乞归。比卒，上为之动容，遣官祭葬。